ระทึก แผ่นดินไหว ขนาด 6.4 เขย่าแอลเบเนีย ดับแล้ว 6 สะเทือนไกลถึงเซอร์เบีย
ชาวแอลเบียสุดตื่นตระหนก เกิดแผ่นดินไหวรุนแรง ขนาด 6.4 เขย่าบ้านเรือนพังเสียหายจำนวนมาก ดับแล้ว 6 ราย เจ็บกว่า 150 เผยแรงสั่นสะเทือนรู้สึกได้ไกลทั่วภูมิภาค รวมถึงอิตาลี และเซอร์เบีย,เมื่อ 26 พ.ย.62 สำนักข่าวต่างประเทศ รายงาน เกิดแผ่นดินไหวรุนแรง ขนาด 6.4 เขย่าแอลเบเนีย ประเทศแถบเมดิเตอร์เรเนียนในยุโรปตะวันออกเฉียงใต้ เมื่อเช้าวันอังคารที่ 26 พ.ย. ตามเวลาท้องถิ่น มีศูนย์กลางแผ่นดินไหวอยู่ห่างจากกรุงติรานา เมืองหลวงของแอลเบเนีย ประมาณ 34 กิโลเมตร โดยแรงสั่นสะเทือนของแผ่นดินไหว ทำให้อาคารบ้านเรือนได้รับความเสียหายหลายหลัง มีผู้เสียชีวิตอย่างน้อย 6 ราย และบาดเจ็บราว 150 คน,บีบีซี, เผยว่า ความรุนแรงของแผ่นดินไหวขนาด 6.4 ที่เขย่าแอลเบเนีย ยังทำให้แรงสั่นสะเทือนส่งไปไกลจนรู้สึกได้สร้างความตื่นตระหนกในหลายประเทศ ทั้งอิตาลี และเมืองโนวีซาด ในประเทศเซอร์เบีย ซึ่งอยู่ไกลห่างจากจุดศูนย์กลางแผ่นดินไหวถึงเกือบ 700 กิโลเมตร,ด้านโฆษกกระทรวงกลาโหมแอลเบเนีย ยืนยันว่า ทีมกู้ภัย พนักงานดับเพลิงและทหารกำลังเร่งให้ความช่วยเหลือผู้ประสบเหตุที่ยังติดอยู่ใต้ซากปรักหักพังของบ้านเรือน ซึ่งเบื้องต้น ยังไม่ทราบจำนวนแน่ชัด ขณะที่มีรายงานว่า ผู้เสียชีวิต 2 ราย จาก 6 รายนั้น รายหนึ่งเป็นชายชาวเมืองคูร์บิน เสียชีวิตเพราะกระโดดลงมาจากระเบียงบ้าน ด้วยความตื่นตระหนกตกใจหลังเกิดแผ่นดินไหว ส่วนผู้เสียชีวิตอีกรายหนึ่ง เป็นหญิงสูงอายุ ที่พยายามปกป้องหลานให้รอดชีวิต ด้วยการเอาตัวเองบังและอุ้มหลานไว้ ไม่ให้โดนซากปรักหักพังของบ้านที่ถล่มลงมา 
ชาวแอลเบียสุดตื่นตระหนก เกิดแผ่นดินไหวรุนแรง ขนาด 6.4 บ้านเรือนพังเสียหายจำนวนมาก เสียชีวิตแล้ว 6 ราย เจ็บกว่า 150 เผยแรงสั่นสะเทือนรู้สึกได้ไกลทั่วภูมิภาค รวมถึงอิตาลี และเซอร์เบีย 
แผ่นดินไหวแอลเบเนีย,ข่าวเด่น,แผ่นดินไหวเขย่าแอลเบเนีย,แอลเบเนีย,แผ่นดินไหว